**Основна школа „Светозар Милетић“**

Тител, ул. Милоша Црњанског бр. 3

Број: 916 - 13/20

Дана. 07.08.2020. године

На основу члана 7. Закона о безбедности и здрављу на раду („Сл. гласник РС”, бр. 101/05, 91/15 и 113/17 - др. закон) и члана 3. Правилника о превентивним мерама за безбедан и здрав рад за спречавање појаве и ширења епидемије заразне болести („Сл. гласник РС”, бр. 94/20 – у даљем тексту: Правилник), чл. 192. и 179. став 3. тачка 8) Закона о раду („Сл. гласник РС”, бр. 24/05, 61/05, 54/09, 32/13, 75/14, 13/17 - одлука УС, 113/17 и 95/18 - аутентично тумачење), члана 34. став 1 и 2 Правилника о раду Основне Школе „Светозар Милетић“ Тител број 422-12/18 од 22.03.2018. године, са изменама Правилника број 362-13/19 од 31.05.2019. године, дана 07.08.2020. године директор ОШ „Светозар Милетић“ Тител, доноси:

**ПЛАН ПРИМЕНЕ ПРЕВЕНТИВНИХ МЕРА**

**ЗА БЕЗБЕДАН И ЗДРАВ РАД ЗА СПРЕЧАВАЊЕ ПОЈАВЕ И ШИРЕЊА ЕПИДЕМИЈЕ ЗАРАЗНЕ БОЛЕСТИ COVID-19 ИЗАЗВАНЕ ВИРУСОМ SARS-COV-2**

**Члан 1.**

Овим Планом примене превентивних мера за безбедан и здрав рад за спречавање појаве и ширења епидемије заразне болести COVID-19 изазване вирусом SARS-COV-2 (у даљем тексту: План), за сва радна места у радној околини, уређују се превентивне мере од утицаја на безбедност и здравље запослених и корисника услуга, а посебно оне које се односе на спречавање ширења заразне болести COVID-19 изазване вирусом SARS-CoV-2 у Основној школи „Светозар Милетић“ Тител, са седиштем у Тителу, улица Милоша Црњанског бр. 3 (у даљем тексту: Послодавац).

Превентивне мере предвиђене овим Планом примењиваће се и у свим издвојеним одељењима школе и свим објектима који се налазе у саставу издвојених одељења у насељеним местима Лок, Вилово и Гардиновци, као и у издвојеном одељењу школе Горњи Тител.

На основу члана 3. став 1. Правилника Планом се обезбеђује примена свих превентивних мера од утицаја на безбедност и здравље запослених, а посебно оних које се односе на спречавање ширења вируса COVID-19, „корона вируса”.

У циљу заштите здравља запослених од ширења корона вируса, узимајући у обзир обавезу Послодавца да обезбеди запосленима рад на радном месту и у радној околини у којима су спроведене мере за безбедан и здрав рад, препоручене су мере превенције и заштите здравља запослених од инфекције и спречавања ширења корона вируса у просторијама Послодавца.

Послодавац је дужан да запосленима обезбеди примену свих преве­нтивних мера од утицаја на безбедност и здравље запослених, а посебно оних које се односе на спречавање ширења заразне болести COVID-19 (дезинфекција и употреба заштитних средстава тј. маски и рукавица).

Запослени су дужни да се придржавају упутстава да примењују прописане, односно утврђене мере које се односе на употребу средстава за личну заштиту.

План је саставни део Акта о процени ризика за сва радна места у радној околини дел. број 998-12/17 од 31.10.2017. године, који је донет сагласно закону и прописима из области безбедности и здравља на раду.

**ОБАВЕЗЕ СВИХ УЧЕСНИКА У ПРОЦЕСУ РАДА**

**Члан 2.**

На основу члана 5. Правилника превентивне мере од утицаја на безбе­дност и здравље запослених, а посебно оних које се односе на спречавање ширења заразне болести COVID-19 су:

* дезинфекција;
* употреба заштитних средстава тј. маски и рукавица;
* држање социјалне дистанце.

Планом се уређује нарочито:

1. превентивне мере и активности за спречавање појаве заразне болести COVID-19 изазване вирусом SARS-CoV-2;
2. задужење за спровођење и контролу спровођења превентивних мера и активности;
3. мере и активности за поступање у случају појаве заразне болести COVID-19 изазване вирусом SARS-CoV-2.

**ОБАВЕЗЕ ПОСЛОДАВЦА**

**Члан 3.**

Послодавац се обавезује да:

* пре почетка рада обезбедити писане инструкције и упутства о мерама и поступцима за спречавање појаве заразне болести – *Прилог 1 – Мере заштите и Упутство о мерама превенције за корона вирус –COVID-1[[1]](#footnote-1)* и путем пословне мреже достави свим запосленима;
* обезбедити довољну количину, изда на употребу и контролише коришћење средстава и опреме за личну заштиту на раду;
* на самом уласку у пословни простор (сваки пословни објекат који школа користи за рад у свим насељеним местима у којима постоје издвојена одељења школе) истакнe обавештење, упутства за спречавање ширења као и о превентивним мерама о COVID-19;
* на самом уласку у пословни простор (сваки пословни објекат који школа користи за рад у свим насељеним местима у којима постоје издвојена одељења школе) обезбедити дезинфекционе наквашене отираче, како би се дезинфиковала обућа;
* на самом уласку у пословни простор (сваки пословни објекат који школа користи за рад у свим насељеним местима у којима постоје издвојена одељења школе) обезбедити дезинфекциона средства (алкохол 70%) за дезинфекцију руку;
* на самом уласку у пословни простор обезбедити дезинфекциона средства, маске и рукавице за запослене приликом доласка на посао;
* организује редовно проветравање просторија за рад;
* обезбеди редовно чишћење свих површина које се често додирују и просторија које се често користе, посебно просторија и опреме као што су тоалети, радни столови, кваке на вратима, рукохвати на степеништу, фиксни телефони, рачунарска опрема и друга опрема за рад;
* уреди начин вођења евиденције о дезинфекцији и чишћењу радних и помоћних посторија које користи за рад;
* обезбеди и организује редовно уклањање отпада и смећа (канте за смеће морају бити обложене платичним кесама) из просторија, тако да се могу испразнити без контакта са садржајем;
* организује, ако је могуће, обављање административних послова од куће;
* обезбеди спровођење забране одржавања састанака у затвореном простору, а ако је то неопходно да обезбеди услове за одржавањесастанака на отвореном у групама, на прописаној удаљености од 2 метра или електронским путем преко видео/аудио конференцијских позива;
* организује рад на такав начин да се избегне контакт са лицима за која се сумња да су заражена;
* организацијом рада у пословном простору, обезбеди међусобно расто­ја­ње запослених на радном месту у радној околини од најмање 2 метра;
* информише запослене и ученике о могућем ризику и мерама превенције у спреча­вању заразе корона вирусом у циљу заштите здравља запослених;
* обезбеди запосленима и ученицима довољне количине сапуна, убруса, текуће воде и дезинфекциона средства за прање руку на бази алкохола:
* да *Здравствене препоруке - Прилог 2* постави у свим тоалетима;
* запосленима да инструкције да уколико имају било какве респираторне сметње, слабост, умор, недостатак даха, високу температуру и кашаљ, да се јаве непосредном руководиоцу да нису у могућности да долазе на посао.

**ОБАВЕЗЕ ЗАПОСЛЕНИХ И РАДНО АНГАЖОВАНИХ ЛИЦА**

**Члан 4.**

Обавезе и препоруке за запослене су следеће:

* + запослени су обавени да носе заштитне маске преко уста и носа (хируршка, од кофила, са филтером или без) на радном месту, као и да спроводе све превентивне мере безбедности и здравља на раду како би сачували своје здравље, здравље других запослених и здравље ученика;
	+ запослени и радно ангажовани дужни су да примењују мере за хигијену руку (чешће прање руку топлом водом и сапуном, као и дезинфекција руку средствима на бази алкохола, брисање папирним убрусом који после употребе одлаже у затворену канту или ПВЦ кесу која се обавезно везује);
	+ избегавати блиски контакт са особама које имају симптоме респира­торне инфекције (кијање и кашаљ);
	+ избегавати руковање, грљење и љубљење при сусрету и одржавати размак од најмање једног и по метра приликом разговора;
	+ избегавати сваки контакт са другим радником и радно ангажованим лицем на растојању мањем од једног и по метра;
	+ не додиривати очи, нос и уста неопраним рукама;
	+ у случају кашљања или кијања, прекрити нос и уста надлактицом или папирном марамицом;
	+ марамицу одмах бацити у канту за отпатке са поклопцем и руке обавезно опрати;
	+ не делити посуђе и прибор за јело са другим особама;
	+ запослени и радно ангажовани са симптомима респираторне инфекције као што су: сув кашаљ, повишена температура, отежано дисање, не треба да долазе на посао, већ морају остати код куће и лечити се у складу са препорукама лекара;
	+ обавезно обавести послодавца уколико посумња на симптоме заразне болести код себе, код другог запосленог или чланова своје породице
	+ неопходна је одговорност свих у спровођењу хигијенско-техничких мера превенције заштите како би се сачувало сопствено здравље и здравље других и тиме спречило ширење заразе вирусом;
	+ запослени и радно ангажовани су дужни да редовно обављају дезинфекцију своје радне површине (брисање столова, тастатуре, дезинфикују руке и остале радне површине).

**ЗАДУЖЕЊЕ ЗА СПРОВОЂЕЊЕ И КОНТРОЛУ СПРОВОЂЕЊА ПРЕВЕНТИВНИХ**

**МЕРА И АКТИВНОСТИ**

**Члан 5.**

Свакодневну проверу ефикасности примене мера безбедности и здравља запослених и радно ангажованих на раду код послодавца врши лице за безбедност и здравље на раду.

Свакодневну проверу ефикасности примене мера безбедности и здравља запослених и радно ангажованих на раду, у издвојеним одељењима школе Горњи Тител, Лок, Вилово и Гардиновци, поред лица наведеног у ставу 1. овог члана, врше и лица која обављају послове помоћника директора у сваком од наведених издвојених одељења.

**ПОСЛОВИ ЛИЦА ЗА БЕЗБЕДНОСТ И ЗДРАВЉЕ НА РАДУ**

**Члан 6.**

Лице за безбедност и здравље на раду (помоћници директора) у сарадњи са послодавцем планира, спроводи и подстиче примену превентивних мера, а нарочито:

* учествује у изради Плана;
* припрема писана упутства и процедуре за безбедан и здрав рад у циљу заштите здравља запослених од заразне болести COVID-19 изазване вирусом SARS-CoV-2 o:
	+ редовном и темељном прању руку водом и сапуном у трајању од најмање 20 секунди или коришћењу средстава за дезинфекцију на бази алкохола који садржи 70-95% алкохола,
	+ правилном ношењу маски и рукавица, њиховом редовном мењању у утврђеним роковима, као и хигијенском одлагању у канте са поклопцем,
	+ честом проветравању радних и помоћних просторија,
	+ обавезној дезинфекцији обуће и руку пре уласка у просторије послодавца,
	+ држању обавезног растојања од других лица на удаљености од најмање 2 метра,
	+ редовном чишћењу и дезинфекцији свих површина и предмета,
* врши контролу примене хигијенских мера код Послодавца;
* врши контролу о обезбеђивању неопходних количина сапуна и воде за прање руку;
* забрани долазак на посао лицима која имају благи кашаљ или повишену телесну температуру;
* врши контролу коришћења средстава и опреме за личну заштиту на раду;
* сарађује са државним органима и даје потребна обавештења о примени превентивних мера безбедности и здравља на раду.

**ДЕЗИНФЕКЦИЈА**

**Члан 7.**

Под дезинфекцијом подразумевају се поступци усмерени на уништење највећег броја нежељених микроорганизама. У сврху дезинфекције Послодавац је обезбедио разна физичка и хемијска средства, чијим дејством се уништава или инхибира и остала популација организама.

Дезинфекција се примењује искључиво ван живог организма, у спољној средини (на предметима и у просторијама где се обавља делатност фирме).

**УПОТРЕБА ЗАШТИТНИХ СРЕДСТАВА (МАСКЕ И РУКАВИЦЕ)**

**Члан 8.**

НОШЕЊЕ МАСКИ

Маске је потребно користити тако да:

* пре стављања маске руке треба опрати топлом водом и сапуном или средством на бази алкохола;
* маску треба пажљиво ставити преко уста и носа тако да не постоји празан простор између лица и маске кроз који може слободно продрети ваздух (самим тим и вирус);
* се дно маске спушта да покрива уста и браду, а горњи део обликовати према носу и ставити еластичне траке око ушију;
* када маска постане влажна или прљава, заменити је новом, чистом;
* маску скидате тако што се скину еластичне траке иза ушију, док се маска држи даље од лица и одеће да се не би додирнуле потенцијално контаминиране површине маске;
* одбацити маску у затворену канту одмах након употребе;
* уколико се користе памучне маске оне се могу искувати, дезинфи­ко­вати и користити поново;
* обавезно извршити хигијену руку након додиривања и/или скидања маске – опрати руке сапуном и дезинфиковати их средством на бази алкохола.

НОШЕЊЕ РУКАВИЦА

Рукавице је потребно користити на следећи начин:

* рукавице се стављају на руке након прања и дезинфекције руку;
* пре започињања скидања рукавица ОБАВЕЗНО их дезинфиковати средством на бази алкохола поступцима као код хигијене руку;
* одбацити рукавице у затворену канту одмах након употребе;
* обавезно извршити хигијену руку након скидања рукавица – опрати руке сапуном и дезинфиковати их средством на бази алкохола.

**РАД У ЗАТВОРЕНОМ ПРОСТОРУ – СОЦИЈАЛНО ДИСТАНЦИРАЊЕ**

**Члан 9.**

Под појмом држања социјалне дистанце подразумева се организација извршења послова у пословном простору у складу са следећим принципима:

* редовно проветравати простор;
* обезбедити међусобно растојање запослених на радном месту у радној околини од најмање 2 метра, тако да се направе најбоља могућа решења;
* организовати рад на такав начин да се избегне контакт са лицима за која се сумња да су заражена;
* редовно контролисати стање здравља запослених и сваког запосленог који има здравствене тегобе или сумња на симптоме заразе (по личној изјави запосленог) издвојити из пословног простора у изолацију и затражити лекарску помоћ, а запосленима дати инструкције да уколико имају било какве респираторне сметње, слабост, умор, недостатак даха, високу температуру и кашаљ, да се јаве непосредном руководиоцу да нису у могућности да долазе на посао.

**МЕРЕ И АКТИВНОСТИ ЗА ПОСТУПАЊЕ У СЛУЧАЈУ ПОЈАВЕ ЗАРАЗНЕ БОЛЕСТИ**

**Члан 10.**

Ако се запослени и радно ангажовани налази у пословном објекту а посумња се да има симптоме болести сличне грипу или заразне болести COVID-19 изазване вирусом SARS-CoV-2 као што су кашаљ, отежано дисање, повишена температура, слабост, болови у мишићима и грозница тада се запослени изолује у:

* просторију за пријем родитеља, на првом спрату школске зграде у матичној школи, и отвара се прозор за проветравање;
* зборницу, у издвојеним одељењима школе и отвара се прозор за проветравање.

**Члан 11.**

Послодавац или лице за безбедност и здравље на раду, помоћник директора или сам запослени је дужан да одмах, од појаве симптома болести код запосленог или присутног лица, пријави надлежној здравственој установи опасну појаву која може да доведе до ширења вируса и да проузрокује код људи озбиљну инфекцију и болест на телефон:

* Дом здравља Тител – ковид амбуланта 064/804-03-37;
* Дом здравља Тител – кол центар 021/2960-124 или 021/2961-768.
* Институт за јавно здравље Војводине, у Новом Саду, - 021/4897-800.

**Члан 12.**

Запослени који има симптоме болести сличне грипу или заразне болести COVID-19 изазване вирусом SARS-CoV-2 мора да прекрије уста и нос заштитном маском и не сме да додирује друге запослене, површине и предмете.

**Члан 13.**

Транспорт и пребацивање запосленог који има симптоме болести сличне грипу или заразне болести COVID-19 изазване вирусом SARS-CoV-2 у надлежну здравствену установу врши се искључиво возилима јавног здравља или хитне помоћи.

**Члан 14.**

Ако се потврди да запослени има заразну болест COVID-19 изазване вирусом SARS-CoV-2, тада послодавац путем пословне мреже обавештава све запослене у том пословном делу о њиховој могућој изложености вирусом на радном месту, поштујући заштиту података о личности.

**Члан 15.**

Лице за безбедност и здравље на раду (помоћници директора) сачињава/ју списак свих запослених који су непосредно били у контакту са зараженим.

**Члан 16.**

Послодавац је дужан да у случају појаве заразне болести обезбеди примену превентивних мера, а нарочито следећих:

* изолациони простор се редовно физички и хемијски дезинфикује и проветрава;
* поштовање процедуре уласка и изласка у изолациони простор, прописана средстава и опрему за личну заштиту на раду и друге мере заштите током процеса рада;
* прецизно дефинише правце кретања запослених кроз радне и помоћне просторије;
* организује строгу контролу кретања запослених из организационе јединице у којој је радио заражени запослени;
* контакти запослених и радно ангажованих из изоловане организационе јединице са другим запосленима и радно ангажованима се своде на нужне уз прописане мере личне заштите;
* примењују се све друге мере по препоруци епидемиолога.

**МЕРЕ ЗА ПОВРЕДУ РАДНЕ ДИСЦИПЛИНЕ**

**Члан 17.**

Запослени и радно ангажовани су дужни да се придржавају упутстава директора и да примењују прописане, односно утврђене мере које се односе на употребу средстава за личну заштиту, дезинфекцију и све остале мере и поступке утврђене овим планом.

Непридржавање упутстава директора и непримењивање прописане, односно утврђене мере које се односе на употребу средстава за личну заштиту, дезинфекцију и свих осталих мера и поступка утврђених овим планом може се сматрати повредом радне дисциплине, и оправданим разлогом због којег директор може запосленом да откаже уговор о раду у складу са чланом 179. став 3. тачком 8) Закона о раду и чланом 47. став 2. Правилника о раду Послодавца, односно представља основ за покретање и вођење дисциплинског поступка и раскид уговора са запосленим.

**Члан 18.**

Овај План ступа на снагу даном доношења и објављује се на огласној табли у матичној школи и свим издвојеним одељењима, интернет страници школе, као и на сваком видном месту на коме раде запослени.

Директор,

 мр Петар Којић

Овај План заведен је под деловодним бројем: 916 - 13/20 од 07.08.2020. године, објављен је на огласној табли и ступио је на снагу дана 07.08.2020. године.

1. [↑](#footnote-ref-1)